Värvisüsteem

Värvisüsteem on kahemõõtmeline diagramm või kolmemõõtmeline mudel, mis kaardistab värvuste vahelisi seoseid ja klassifitseerib need teatud omaduste põhjal standardiseeritud süsteemi. Kitsamas mõistes tähendab värvisüsteem mudelit, mille abil saab väikesest hulgast primaarvärvustest tuletada kõik ülejäänud värvused (aditiivsele ja subtraktiivsele värvisünteesile tuginevad RGB- ja RYB- või CMY-mudel). Värvuste süstematiseerimise peamiseks eesmärgiks on anda iga värvuse objektiivne identifikatsioon. Sageli annab see ka võimaluse leida värvidevahelised harmoonilised seosed. Varaseimad värvisüsteemid olid kahemõõtmelised diagrammid, mis kujutasid värvide suhet ringis või hulknurgas. Erinevatele värvide korrastamise katsetustele ajaloos on iseloomulik, et erinevused tekkisid eri valdkondade erinevatest eesmärkidest. Näiteid: füüsik lähtub valgusest ja spektrivärvidest ja seab oma eesmärgiks värvi täpse määratlemise mõõtmiste abiga, näiteks lainepikkuse, heleduse jm kaudu füsioloogi huvitab värv lähtuvalt värvitaju iseärasustest (järelkujutis, värvierinevuse taju) kunstnik lähtub ruumi esteetilisest korrastamisest (kontrastid, optilised efektid, värviharmoonia) Kui mõisteti, et värvi täpseks määratlemiseks läheb vaja kolme mõõdetavat põhikarakteristikut (värvitoon, kromaatilisus ja heledus/tumedus), hakati esitama kolmemõõtmelisi mudeleid. 1704 Isaac Newtoni värviring 1758 Tobias Mayeri värvikolmnurk 1769 Moses Harrise prismaatiline värviskaala 1772 Heinrich Lamberti värvipüramiid 1809 James Sowerby kromaatiline skaala 1810 Johann Wolfgang von Goethe värviring 1816 Matthias Klotzi värvidiagramm 1826 Charles Hayteri "kompendium" 1828 David Ramses Hay värvidiagramm 1835 George Fieldi ekvivalentsusdiagramm 1855 Michel Eugène Chevreuli kromaatiline diagramm 1859 James Clerk Maxwelli RGB-kolmnurk 1860 Guido Schreiberi värvikolmnurk 1860 Hermann v Helmholtzi diagramm 1862 Rudolf Adamsi värvitäht 1866 Ernst Brücke värvidiagramm 1868 William Bensoni baasvärvid 1874 Wilhelm Wundti värvidiagram 1874 Ewald Heringi algvärvide ring 1874 Wilhelm v Bezoldi värvidiagramm 1879 Ogden Roodi kontrastdiagramm 1900 George Henry Hursti värvidiagramm 1919 Adolf Hölzeli värviring 1921 Johannes Itteni värvitäht 1924 Paul Klee "totaalsuse kaanon" 1969 Johannes Pawliki värvidiagramm 1978 Harald Küppersi värvidiagramm ja värviatlas 1979 Heinrich Frielingi värvidiagramm 1996 HP ja Microsofti sRGB 1810 Philipp Otto Runge värvikera 1861–1981 RGB-mudel 1868 William Bensoni värvikuup 1905 Munselli värvisüsteem 1919 Ostwaldi värvisüsteem 1931 CIE kolorimeetriline süsteem, ka CIE 1931 1939–1955 ISCC-NBS-i värvide tähistamise süsteem (põhineb Munselli värvisüsteemil) 1955 DIN-värvisüsteem 1963 Pantone standardsüsteem (PMS) 1964–1995 Natural Colour System (NCS) 1976 CIELAB ja CIELUV 1978 ACC-süsteem 1978–1981 HSL-mudel 1987 HEX 1997–2002 CIECAM Värvimudel Värvikeha M. Tammert. Värviteooria. 2017. ISBN 978-9949-81-720-7 R. G. Kuehni. Color Space and Its Divisions: Color Order from Antiquity to the Present. 2003 Värvisüsteemid ja -mudelid. - Värviõpetuse teooria e-kursus, 2013 Ajaloolised värvisüsteemid colorsystem.com veebilehel (inglise keeles) Ajaloolised värvisüsteemid colorsystem.com veebilehel (saksa keeles) D. Briggs. The Dimensions of Colour